Na temelju članka 57. stavka 3. Zakona o porezu na dohodak ( NN 115/16, 106/18, 121/19, 32/20, 138/20, 151/22, 114/23 ), članka 2. Pravilnika o paušalnom oporezivanju djelatnosti iznajmljivanja i organiziranja smještaja u turizmu (NN 01/19, 01/20, 1/21, 156/22) te članka 40. Statuta Grada Delnica (SN GD 2/21.) Gradsko vijeće Grada Delnica, na sjednici održanoj dana \_\_\_\_\_\_\_\_\_\_\_\_ 2023. godine donijelo je

**ODLUKU**

**o izmjeni Odluke o visini paušalnog poreza po krevetu, smještajnoj jedinici u kampu i smještajnoj jedinici u objektu za robinzonski smještaj**

Članak 1.

U Odluci o visini paušalnog poreza po krevetu, smještajnoj jedinici u kampu i smještajnoj jedinici u objektu za robinzonski smještaj (SN GD 1/19.) u članku 2. riječi: „150,00 kn po krevetu godišnje“ zamjenjuju se riječima: **„50,00 eura po krevetu godišnje“**

Članak 2.

U članku 3. riječi: „175,00 kn po smještajnoj jedinici u kampu godišnje“ zamjenjuju se riječima: **„50,00 eura po smještajnoj jedinici u kampu godišnje“**

Članak 3.

U članku 4. riječi: „175,00 kn po smještajnoj jedinici u objektu za robinzonski turizam godišnje“ zamjenjuju se riječima: **„50,00 eura po smještajnoj jedinici u objektu za robinzonski turizam godišnje“.**

Članak 5.

Ova Odluka objavljuje se u „Službenim novinama Grada Delnica“ a primjenjuje se od 01.01.2024. godine

KLASA:

URBROJ:

U Delnicama, \_\_\_\_\_\_\_\_\_\_\_\_\_\_ prosinac 2023.

**GRADSKO VIJEĆE GRADA DELNICA**

Predsjednica

Ivana Pečnik Kastner

Obrazloženje

Člankom 57. stavkom 2. Zakona o porezu na dohodak („Narodne novine“ broj [115/16](https://narodne-novine.nn.hr/clanci/sluzbeni/2016_12_115_2525.html), [106/18](https://narodne-novine.nn.hr/clanci/sluzbeni/2018_11_106_2062.html), [121/19](https://narodne-novine.nn.hr/clanci/sluzbeni/2019_12_121_2385.html), [32/20](https://narodne-novine.nn.hr/clanci/sluzbeni/2020_03_32_692.html), [138/20](https://narodne-novine.nn.hr/clanci/sluzbeni/2020_12_138_2625.html), [151/22](https://narodne-novine.nn.hr/clanci/sluzbeni/2022_12_151_2337.html) i [114/23](https://narodne-novine.nn.hr/clanci/sluzbeni/2023_10_114_1609.html)) – u daljnjem tekstu: Zakon, propisano je da se poreznim obveznicima koji ostvaruju dohodak od iznajmljivanja stanova, soba i postelja putnicima i turistima i organiziranja kampova, porez na dohodak po osnovi obavljanja te djelatnosti utvrđuje u paušalnom iznosu, pod uvjetima i na način propisan člancima 61. i 82. Zakona. Člankom 57. stavkom 3. Zakona propisano je da su jedinice lokalne samouprave u tom slučaju obvezne donijeti odluku kojom će propisati visine paušalnog poreza po krevetu, a koje ne mogu biti manje od 19,91 eura niti veće od 199,08 eura. Odluka se može mijenjati najkasnije do 15. prosinca tekuće godine, s primjenom od 1. siječnja sljedeće godine do donošenja nove odluke kojom će se propisati visina paušalnog poreza po krevetu odnosno po smještajnoj jedinici u kampu.

Pravilnikom o paušalnom oporezivanju djelatnosti iznajmljivanja i organiziranja smještaja u turizmu („Narodne novine“ broj [1/19](https://narodne-novine.nn.hr/clanci/sluzbeni/2019_01_1_13.html), [1/20](https://narodne-novine.nn.hr/clanci/sluzbeni/2020_01_1_6.html), [138/20](https://narodne-novine.nn.hr/clanci/sluzbeni/2020_12_138_2625.html), [1/21](https://narodne-novine.nn.hr/clanci/sluzbeni/2021_01_1_5.html) i [156/22](https://narodne-novine.nn.hr/clanci/sluzbeni/2022_12_156_2542.html)) – u daljnjem tekstu: Pravilnik, propisani su, pored ostalog, kriteriji po kojima predstavničko tijelo jedinice lokalne samouprave svojim odlukama propisuje visinu paušalnog poreza na dohodak i djelatnosti iz članka 57. stavka 2. Zakona.

Budući da je odredbama Zakonom o izmjenama i dopunama Zakona o porezu na dohodak („Narodne novine“ broj [114/23](https://narodne-novine.nn.hr/clanci/sluzbeni/2023_10_114_1609.html)), ukinut prirez porezu na dohodak za sve dohotke (pri čemu navedene odredbe o ukidanju prireza porezu na dohodak stupaju na snagu 1. siječnja 2024. godine), od slijedeće godine se više ne obračunava prirez porezu na dohodak ni na iznos godišnjeg paušalnog poreza na dohodak od iznajmljivanja stanova, soba i postelja putnicima i turistima i organiziranja kampova.

Prema odredbama Zakona o financiranju jedinica lokalne i područne samouprave („Narodne novine“ broj [127/17](https://narodne-novine.nn.hr/clanci/sluzbeni/2017_12_127_2874.html), [138/20](https://narodne-novine.nn.hr/clanci/sluzbeni/2020_12_138_2629.html), [151/22](https://narodne-novine.nn.hr/clanci/sluzbeni/2022_12_151_2334.html) i [114/23](https://narodne-novine.nn.hr/clanci/sluzbeni/2023_10_114_1609.html)), prihodi od poreza na dohodak, u koje spada i navedeni godišnji paušalni porez na dohodak po krevetu, zajednički su prihodi koji se raspodjeljuju između općina, gradova i županija.

Zbog kontinuiranog rasta broja turista povećava se i pritisak na komunalnu infrastrukturu, što posljedično zahtjeva i veća izdvajanja novčanih sredstava za održavanje i poboljšanje iste. Grad Delnice učestalo provodi ulaganja u sve oblike komunalne infrastrukture, što bitno pridonosi kvaliteti života u gradu. Ta ulaganja su jedan od osnovnih preduvjeta kako za ugodan život građana tako i za ugodan boravak posjetitelja Grada. Podaci TZ Gorskog kotara pokazuju trend rasta posjetitelja sa nekadašnjih 20.000 (2016. godina) do 32.000 (2022. godina) zašto su potrebna ulaganja za jačanje i unapređenje turističke ponude.

Prije svega postoji želja da se ujednači godišnji paušalni porez na dohodak koji predstavlja prihod jedinici lokalne samouprave na području koje se usluga pruža, a koji svaka jedinica lokalne samouprave naplaćuje temeljem Pravilnika o paušalnom oporezivanju djelatnosti iznajmljivanja i organiziranja smještaja u turizmu.

2020. godine izrađen je novi model za izračun Indeksa turističke razvijenosti lokalne samouprave (ITR) u svrhu kvalitetnijeg i preciznog definiranja stupnja turističke razvijenosti u RH koji omogućuje transparentnost, relevantnost, efikasnost i bolje ocjenjivanje neravnomjernosti u turističkom razvoju Hrvatske.

Osnovna svrha ITR-a je formuliranje hrvatske turističke politike na način da se maksimalno iskoriste i ravnomjerno rasporede raspoloživi financijski resursi u svim dijelovima Hrvatske, uz istodobno osiguravanje održivosti turističkih aktivnosti s ekološkog, socijalnog i ekonomskog motrišta. To se posebno odnosi na turistički lošije razvijene gradove i općine koji raspolažu s atraktivnom prirodnom i resursnom osnovom, ali su njihove turističke usluge i zajednice zbog slabog turističkog prometa financijski podkapacitirane.

ITR model koristi se i na natječajima iz EU fondova, posebice Pozivima iz sektora turizma te se koristi kao instrument za definiranje prihvatljivih jedinica lokalne samouprave (JLS), odnosno regionalnih područja za poticanje i podizanje učinkovitih turističkih usluga i sadržaja.

Osnovni pokazatelji na kojima je indeks turističke razvijenosti temeljen i služi kao osnova za matematičke modele temeljem kojih se vrši bodovanje JLS su:

* Ukupan broj posjetitelja
* Broj postelja u smještajnim objektima
* Broj turističkih dolazaka
* Broj noćenja
* Broj zaposlenih u ugostiteljstvu i turizmu
* Broj posjetitelja po stanovniku
* Broj posjetitelja u hotelima po stanovniku
* Broj dolazaka turista po stanovniku
* Udio zaposlenih u ugostiteljstvu i turizmu

Temeljem navedenog, jedinice lokalne samouprave na području Gorskog kotara raspoređene su u sljedeće kategorije:

* 2. kategorija - Delnice, Fužine i Ravna Gora
* 3. kategorija - Mrkopalj, Vrbovsko, Skrad i Lokve
* 4. kategorija - Čabar i Brod Moravice

Prema podacima Porezne uprave i prema Prijedlozima odluka na savjetovanju za javnost sljedeća tablica iz koje je vidljiva neujednačenost u iznosima, ali i potencijalan smjer za definiranje iznosa prema ranije spomenutim kategorijama.

Naime, Općina Fužine i Općina Ravna Gora, koje spadaju u 2. kategoriju, za 2024. su kroz Prijedloge odluka na savjetovanju za javnost definirale iznos od 50 eura za kuće i apartmane, dok je Općina Mrkopalj  koja spada u 3. kategoriju, za 2024. godinu predvidjela i kroz Prijedlog odluke dala na javno savjetovanje iznos od 45 eura za kuće i apartmane. Prema tome, a sukladno želji za ujednačavanjem iznosa slijedi prema svim kategorijama u tablici:

- RASPON MIN - MAX 19,91 EUR do 199,00 EUR

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | **KUĆE I APARTMANI** | | | **KAMP ILI KAMP ODMORIŠTE / OBJEKTI ZA ROBINZONSKI TUR.** | | | **NOVO** |
|  |  | 2022 | | 2023 | 2022 | | 2023 | 2024 |
|  |  | kn | EUR | EUR | kn | EUR | EUR | EUR |
| Brod Moravice |  | 150 | 19,91 | 19,91 | 150 | 19,91 | 19,91 |  |
| Čabar |  | 150 | 19,91 | 19,91 | 150 | 19,91 | 19,91 |  |
| Delnice |  | 150 | 19,91 | 19,91 | 175 | 23,23 | 23,23 |  |
| Fužine | Belo Selo | 200 | 26,54 | 26,54 | 200 | 26,54 | 26,54 |  |
| Benkovac Fužinski | 200 | 26,54 | 26,54 | 200 | 26,54 | 26,54 |  |
| Fužine | 350 | 46,45 | 46,45 | 350 | 46,45 | 46,45 | 50,00 |
| Lič | 200 | 26,54 | 26,54 | 200 | 26,54 | 26,54 |  |
| Slavica | 200 | 26,54 | 26,54 | 200 | 26,54 | 26,54 |  |
| Vrata | 200 | 26,54 | 26,54 | 200 | 26,54 | 26,54 |  |
| Lokve |  | 170 | 22,56 | 22,56 | 170 | 22,56 | 22,56 |  |
| Mrkopalj |  | 200 | 26,54 | **40,00** | 200 | 26,54 | **40,00** | 45,00 |
| Ravna Gora |  | 200 | 26,54 | 26,54 | 200 | 26,54 | 26,54 | 50,00 |
| Skrad |  | 220 | 29,20 | 29,20 | 220 | 29,20 | 29,20 |  |
| Vrbovsko |  | 150 | 19,91 | 19,91 | 175 | 23,23 | 23,23 |  |